TaimekasvatusAiandusLoomakasvatusMaaettevõtlusPõllumajanduskeskkondTeadusinfoRakendusuuringudTeadmussiirde pikaajalised programmidAKIS – teadmiste ja innovatsiooni süsteem
#000002
Maaelu taskuhäälingud kirjeldavad maaettevõtlusega alustajatele tegevusega kaasnevaid võimalusi, aga ka ohte kogemuslugude kaudu.
#000004
Maamajanduse kogemused – Alo Abiline
#000005
Viimased aastad on hästi toonud nähtavaks kodumaise toidutootmise ja autonoomsete maamajapidamiste olulisuse. Huvi sektorisse siseneda on suur. Sama suur on küsimuste hulk, mis maaettevõtlushuvilisi valdab: millest lähtuda tegevusala valimisel? Milliseid vahendeid või ressursse on vaja? Kas nende soetamiseks on võimalik taotleda toetust või kasutada soodustingimustel laenuraha? Millised on õppimisvõimalused erialal? Kustkohast leida usaldusväärset informatsiooni? Kuidas on teistel samas valdkonnas läinud: mis on nende suurimad õppetunnid, väljakutsed ja arengukohad?
#000006
Leese Mahe talu peremees Alo Abiline naudib töötamist mullaga, vaadates hoolealuste kasvamist. Kartulisortide valikul on hea põhimõte – toodang peab endale maitsema ja meeldima.
#000008
Kartulid Eestis ja Leese talus
#000009
Eestis toodetakse kartuleid 7000-8000 hektaril. Kasvupind näitab tavatootmises langustrendi, samuti on vähenemas tarbimine. Mahekartuli all oli 2021-l aastal kõigest 160 hektarit ja sellel tootmisviisil mugula kasvatajaid lisandub tasahaaval juurde.
#000010
Leese Mahe OÜ peremees Alo Abiline kasvatab mahekartulit ja vahekultuurina küüslauku Antsla vallas. Tema harida on 50 hektarit põllumaad. Ettevõte sai alguse soovist vahetada elukeskkond maapiirkonna vastu. Nii Alo pärast ülikooli lõpetamist perega Võrumaale tagasi läks ja asus otsima võimalusi, kuidas isatalu maadel majandama hakata. Kuigi pere kasvatas seal juba lihaveiseid, ei tundunud see eeskätt maaressursi vähesuse peale mõeldes sobilik ala, mida edasi arendada.
#000012
Mahetootmine suunana oli Alo põhimõtteline eelistus – selles osas ta alternatiive ei kaalunud. Valik tegevusala suhtes langes aga kartulikasvatusele pärast erinevate valdkondade kaardistamist.
#000013
Õigupoolest tuli see mõte talle õpingute käigus loenguid kuulates: ettevõtluse alustamise mõttega läks Alo õppima sessioonõppesse taimekasvatust. Osaledes õppekavasse kuuluvates loengutes köögiviljandusest ja maheviljelusest, tekkis konkreetsem huvi just kartulikasvatuse vastu.
#000014
Neljanda taseme kutseõppele järgnes kohe ka 5. taseme tegemine, mille oluline osa on äriplaani koostamine ja kaitsmine. Selle töö tegigi tulevane taluperemees juba kartulikasvatusest. Kuna paberil mängisid numbrid välja ja kõik väärtuspõhised kriteeriumid olid tema jaoks täidetud, asuski ta eesmärgi nimel tegutsema.
#000015
Alustamiseks vajalikud investeeringud sõltuvad peamiselt sellest, kas toodangut soovitakse ka hoiustada ja kuidas toimub turustamine. Arvestada tuleb, et hooldada ja/või väärindada tuleb ka seda maad, mis parajasti kartulikasvatusest puhkab. Suures plaanis võib soetatava tehnoloogia jagada kolme suuremasse gruppi:
#000016
Sealjuures mullaharimise kategooriasse kuuluvad näiteks ader, kultivaator, sügavkobesti, traktor. Koristuse ajal oleks vajalik kasutada kahte traktorit, kuid kuna tööde maht teisele masinale on marginaalne, võib selle edukalt rentida või teenusena töö sisse osta.
#000017
Teatud tehnikat on vaja spetsiifiliselt kartulile: kartulipanur, kartuli ülesvõtmise kombain, vaheltharimise seadmed, pealsete purustajad.
#000018
Ettevõtluse rahastamiseks on Leese Mahetalu peremees kasutanud alustava põllumajandusettevõtja toetust meede 6.1, põllumajandus ettevõtete tulemuslikkuse parandamise toetust investeerimiseks meetmest 4.1 ja kaasanud ka pangalaenu hoidla lõpuni ehitamiseks.
#000020
Kartulikasvatuse vahekultuuriks valis ta küüslaugu, kuna üks Alo põhimõtetest on, et toodetav saadus peab talle endale maitsema ja meeldima. Sama põhimõtet järgis ta ka sobivate kartulisortide leidmisel.
#000024
Alo on oma ala tõeline fänn: ta naudib mullaga töötamist, talle meeldib käia põllul ja vaadata oma hoolealuseid kasvamas. See entusiasm on kindlasti tuntav ka tarbijale, sest praegu ütleb peremees, et nõudlust toodangule on rohkem kui ta pakkuda saab, mis ei ole köögiviljakasvatajatega vesteldes just tihti kuuldud lause.
#000025
Lisaks sellele, et oma tööd ja toodangut tuleks endal väärtustada on Alo hinnangul inimeste jaoks väga oluline teada, kes ja kuidas talle toitu kasvatab.
#000026
Kartulid katteloori all. Foto: Leese Mahe
#000027
Kartulikasvatusel on erinevaid spetsialiseerumise võimalusi. Töötlemise osas on võimalik valida, millist lisandväärtust pakutakse: kas turustatakse musta kartulit, pestud kartulit, pestud ja pakendatud kartulit või pestud, pakendatud, kooritud kartulit.
#000028
Üks võimalus spetsialiseeruda ja kõrgemat hinda saada on varajase kartuli kasvatamine loori all. Siin aga tuleb väga täpselt kavandada turustamine ja teha eelnevad kokkulepped, kuna tegemist on ajakriitilise protsessiga: kui saaki kohe realiseerida ei õnnestu, siis läheb ta müüki tavakartuli hinnaga ja kogu töö ja investeering on asjatu.
#000030
Tasub välja tuua asjaolu, et kartulimaa tahab pikka ettevalmistust ja mahekasvatuse puhul saab ühel pinnal saaki kasvatada igal 5-ndal, ideaalis isegi igal 6-ndal aastal. See seab suure pinge viljavahelduseplaani koostamisele ja suurendab kasutuses oleva maaressursi vajadust.
#000032
Kõige olulisem väljakutse köögiviljakasvatuses on importkauba hinnasurve. Mahekartuli tootjal on selles osas konkurentsieelised, et nende tarbija vaatab vähem hinda ja rohkem toodangu päritolu.
#000033
Haridusasutuste kaasamine, riiklikud ja kohalike omavalitsuse tasandil tehtud mahekokkulepped jms annavad tootjale täna signaali tarbimise tõusust.
#000034
Õppimisvõimalustest hindab Leese Mahe peremees kõige kõrgemalt teiste ettevõtjate külastamist ja võimalust kohapeal tootmist, masinaparki jm näha ning jooksvalt küsimusi esitada.
#000036
Hea ettevalmistus tagab paremad saagid
#000039
Kuigi Alo valmistus ettevõtluseks üsna põhjalikult, siis esimesed tegevusaastad on tallegi andnud tarkuseid, mida koolist ei saa: muuhulgas toob ta esile maa ettevalmistuse vajalikkuse, et minimeerida umbrohtude ja kahjurite levikut.
#000040
Enne maa harimist tuleks Alo hinnangul harida iseennast. Nii on lootus et kartulikasvatuse kohta käiv uskumus – viskad ühe seemne mulda, võtad 15 üles ja ainsaks mureks on, kuhu teenitud rahahunnik ära mahutada – tõele lähemale nihkub.
#000042
Artikkel ilmub “Teadmussiirde programm põllumajanduse, toidu ja maamajanduse tegevusvaldkonnas” raames. Toetab Euroopa Liit
#000044
MES nõuandeteenistuse kaubamärgi alt pakutakse põllu- ja maamajanduslikke nõuandeteenuseid.
#000048
Kui palju ja milliste pestitsiidide jäägid on sinu õhtusöögis?
Mahepõllukultuuride süsiniku jalajälg võib olla üsna väike
Keskkonnasõbraliku majandamise (KSM) toetuse õpe
#000049